ДОМ ЗДРАВЉА ЧОКА

Број: 109-3/2016

Дана: 05.05.2016. године

ПОЈАШЊЕЊЕ И ДОПУНА КОНКУРСНЕ ДОКУМЕНТАЦИЈЕ

Бр. 5/2016 – Набавка ГОРИВА

На основу члана 63. Закона о Јавним Набавкама РС („Сл. Гласник РС.“ бр.124/2012, 14/2015, 68/2015) Наручилац врши следеће појашњење и допуну Конкурсне документације на основу постављених питања Јавне набавке мале вредности бр. 5/2016 – Набавка горива.

**Постављена питања:**

**I.**

Разлог нашег обраћања односи се на критеријум за избор најповољније понуде и то на Критеријум бр.2.“Локација црпних станица“ пондерисана са 20 пондера на следећи начин:

* Црпна станица у кругу од 3 км.....................20 пондера
* Црпна станица у кругу од 3-10 км................10 пондера
* Црпна станица у кругу од 10-15 км................5 пондера

Овако постављени критеријум је директно супротан начелу обезбеђивања конкуренције и начелу једнакости понуђача.

Цитираћемо одредбе Закона о јавним набавкама које су повређене овако сачињеном конкурсном документацијом.

**Načelo obezbeđivanja konkurencije**

**Član 10**

Naruĉilac je duţan da u postupku javne nabavke omogući što je moguće veću konkurenciju.

Naruĉilac ne moţe da ograniĉi konkurenciju, a posebno ne moţe onemogućavati bilo kojeg ponuĊaĉa da uĉestvuje u postupku javne nabavke neopravdanom upotrebom pregovaraĉkog postupka, niti korišćenjem diskriminatorskih uslova, tehniĉkih specifikacija i kriterijuma

**Načelo jednakosti ponuđača**

**Član 12**

Naruĉilac je dužan da u svim fazama postupka javne nabavke obezbedi jednak položaj svim ponuđaĉima.

Naruĉilac ne može da određuje uslove koji bi znaĉili nacionalnu, teritorijalnu, predmetnu ili liĉnu diskriminaciju među ponuđaĉima, niti diskriminaciju koja bi proizlazila iz klasifikacije delatnosti koju obavlja ponuđaĉ.

Апсолутно је проверљиво да у јавним набавкама која за предмет имају добра-гориво, разлика у понуђеној цени понуђача није већа од 5-6%. Следствено томе, број пондера који се на начин за који сте се определили као Наручилац добија по основу критеријума „Локација црпних станица“ губи на свом значају јер је разлика између понуђача који има станицу у кругу од 3км и који добија на основу тога 20 пондера и понуђача који има станицу у кругу од 10 км и који на основу тога добија 5 пондера несразмерно велика.

Сматрамо да је неопходно овај критеријум модификовати и као могућност предлажемо пондерисан као „Критеријум 3“ – Рок плаћања, где сваки сваки следећи рок плаћања добија 2 пондера мање од претходног.

Сходно изменама и допунама Закона о јавним набавкама које су ступиле на снагу 12.08.2015., а у складу са намером законодавца да се избегне улагање захтева за заштиту права када годје то могуће, што се да закључити измађу осталог и по значајном повећању износа такси, захтевамо да извршите корекцију конкурсне документације и то на начин и у роковима предвиђеним Законом.

**II.**

Према уредби у ценама деривата нафте (Сл.Гласник101/2010) који је ступио на снагу 01.01.2011. цене деривата се формирају слободно на тржишту, односно утврђују одлукама продавца.

У вези горе поменутог молим Вас да размотрите овакав начин формирања цена и извршите корекцију конкурсне документације, односно да Модел Уговора о купопродаји члан 4. допуните следећим ставом:

„Понуђач задржава право промене цена у складу са кретањем на тржишту и својом комерцијалном политиком, при чему се врше промене ценовника. Продаја робе врши се по малопродајним ценама из ценовника продавца важећим на дан преузимања нафтних деривата.“

Сматрамо да је наш захтев оправдан и у складу са Законом, те се надамо да ће бити усвојен.

**Одговори на постављена питања:**

**I.**

Понуђач је у праву кад се позива на одредбе Закона о јавним набавкама, које се односе на обезбеђивање конкуренције међу понуђачима.

Међутим исти закон ни у једној одредби не брани Наручиоцима да у првом плану штите своје интересе. Зато је дата могућност код вредновања појединих понуда да се то врши за наручиоца најекономичнији начин тј. методом „економски најповољнија понуда“

У пракси може да се деси да има разлике у цени од 3 до 4% међу понуђачима, што би било повољно за наручиоца, међутим, ако за куповину горива мора да пређе 7-8 км у једном правцу (укупно 14-16 км.) уместо 0,5-3 км., недељно 2-3 пута са 15 аута, наручилац много више губи са пређеним километрима, као што губи са разликом у цени горива.

Сваки понуђач има могућност да отвори црпну станицу било где, па и на територији општине наручиоца и не може се натерати наручилац да пређе cca. 700 км недељно, односно cca.2800 км. месечно, да би дошло до за 3-4% јефтинијег горива.

Ипак, у циљу омогућавања свим понуђачима да дају своју понуду, Критеријум бр. 2.-Локација црпних станица, на страни 12. конкурсне документације мења се на следеће:

**KРИТЕРИЈУМ 2. – ЛОКАЦИЈА ЦРПНИХ СТАНИЦА 20 пондера**

Црпна станица у кругу од 3 км....................................................20 пондера

Црпна станица у кругу од 3-10 км...............................................15 пондера

Црпна станица у кругу од 10-15 км.............................................10 пондера

**II.**

Допуњује се Образац 14. – Члан 4. Уговора о купопродаји на страни 26. конкурсне документације са следећим ставом:

***„Понуђач задржава право промене цена у складу са кретањем на тржишту и својом комерцијалном политиком, при чему се врше промене ценовника. Продаја робе врши се по малопродајним ценама из ценовника продавца важећим на дан преузимања нафтних деривата.“***

**III.**

**Мења се рок за подношење понуде:**

***Последњи дан рока, односно датум и сат за подношење понуда: Последњи дан за подношење понуда је 10.05.2016. године до 11,30 часова.***

**Благовремено достављене понуде биће јавно комисијски отворене у Дому здравља Чока, Сенћанска бр.3. дана 10.05.2016. године у 13,00 часова***.*

**Комисија за Јавне набавке**